Twitter: KFC volg 6 Herbs en 5 Spice Girls | Netwerk24
779 kinders in SA pleeg moord in laaste boekjaar
779 kinders tussen die ouderdom van tien en 17 het die afgelope boekjaar moorde in Suid-Afrika gepleeg. Seuns het net meer as 95% van die moorde gepleeg en die meisies die res.
Twitter: KFC volg 6 Herbs en 5 Spice Girls
Deur Hendrik Hancke 22 Oktober 2017 00:15
As jy een van die gewildste wegneemetekettinggroepe ter wêreld is, wie sal jy volg op Twitter?
Die ses Herbs wat KFC se amptelike Twitter rekening volg sluit onder andere in die jazz-musikant Herb Alpert, die voetbalspeler Herb Waters asook ‘n lid van Los Angeles se stadsraad, Herb J. Wesson Junior.Foto: Twitter
Dié vraag is beantwoord toe @edgette22, ’n oorsese twieter, Donderdag opgemerk het dat KFC net 11 mense op dié sosialemediaplatform volg.
In ’n komiese woordspeling op sy geheime resep van eleven herbs and spices volg KFC al die lede van die destydse Spice Girls – Geri Halliwell, Mel B, Emma Bunton, Mel C en Victoria Beckham – sowel as ses mans met die naam Herb.
Elf herbs and spices dus.
Die ses Herbs wat deur KFC se amptelike Twitter-rekening gevolg word, sluit in die jazz-musikant Herb Alpert, die Greenbay Packers-voetbalspeler Herb Waters, asook ’n lid van Los ­Angeles se stadsraad, Herb J. Wesson jr.
Dit is nie duidelik hoe lank dié Twitter-grappie reeds in die kuberruim bestaan nie, maar teen gister het altesame 295 249 mense @edgette22 se plasing hertwiet en nagenoeg 658 000 mense het daarop gereageer.
Uit vorige plasings op KFC se Twitter-tydlyn blyk dit dat kolonel Harland Sanders, die skepper van die vingerlek-hoender, self die platform bestuur, wat nogal vreemd sal wees, siende dat hy reeds in 1980 dood is
Meer oor: Kentucky Fried Chicken
‘Fake Melania’ het Twitter aan’t gons